Katso, minä teen uutta; -
nyt se taimelle puhkeaa, -
ettekö sitä huomaa?
Hei! Jatkamme tutkimusmatkaamme Jesajan kirjaan.
Tämän jakson otsikkona on -
Hiljainen luottamus on teidän voimanne.
Tarkastelemme Jesajan kirjan lukuja 13-39.
Tarkasteltavana meillä on sellaiset osiot, -
jotka on nimetty nimellä Kansojen ja ilmestyksen kirjat.
Luvuissa 13-23 on ennustuksia eri kansoille.
Luvuissa 24-27 on Jesajan ilmestyskirja.
Kyseinen osio sisältää siis ennussanoja lopunajoista.
Niissä toistuu ilmaisu 'sinä päivänä'.
Se esiintyy esimerkiksi -
luvun 24 jakeissa 21, -
luvun 25 jakeessa 9, -
luvun 26 jakeessa 1 ja monessa muussakin kohdassa.
Tämä erityinen ilmaisu 'sinä päivänä' -
viitannee juuri viimeisiin aikoihin.
Näissä viittauksissa viimeisiin aikoihin on olennaista, -
että niissä kerrotaan Herran itse olevan läsnä, fyysisesti paikalla.
Esim. kohdasta Jes. 24:21 eteenpäin luettaessa -
sanotaan: "Sinä päivänä Herra vaatii tilille -
korkeuksissa asuvat korkeuden joukot -
ja maan päällä elävät maan kuninkaat."
"Kuu kalpenee, aurinko häpeää, -
kun Herra Sebaot hallitsee Siionin vuorella ja Jerusalemissa -
ja hänen kunniansa loistaa hänen kansansa vanhimmille."
Tämä ilmaisu kertoo selvästi, että Herra itse on fyysisesti paikalla.
Viittaus on mitä todennäköisimmin lopunaikoihin.
Babylonia ei ollut Jesajan aikana vielä suurvalta.
Silti Jesaja profetoi Babyloniasta suurvaltana.
Ilmaisuun Babylon -
(sehän tarkoittaa Babylonian valtakunnan pääkaupunkia) -
liittyy erityinen kuva kapinasta Jumalaa vastaan.
Sana Babylon esiintyy tällä tavalla läpi Raamatun -
ja myös Ilmestyskirjassa Jumalaa vastaan toimivana tahona.
Jesajan profetioissa kuvataan niin kaupungin -
kuin tämän Jumalan vastaisen järjestelmän tuho.
Itse asiassa siellä kuvataan paholaisen lankeemus ja tuho.
Katselemme ainutlaatuisia näköaloja Jumalan maailman hallinnasta.
Mitä on tapahtuva tulevina aikoina?
Tässä meille on rohkaisun sana.
Tunne Jumalan Sana. Tiedä, missä turvasi on.
Voimme myös katsoa historiallisia ja maantieteellisiä tosiasioita, -
avata Lähi-idän kartan.
Voimme ihmetellä, kun tarkastelemme sitä historiatietoja vasten.
Egyptin alueella on ollut suurten valtakuntien alue tuhansia vuosia.
Niin myös Kaksoisvirtojen eli Eufratin ja Tigrisin alueella, -
missä on nykyistä Syyriaa ja Irakia.
Sinne näiden alueiden puoleen väliin -
Jumala antoi omalle kansalleen Israelille asuinsijan.
Kun nämä suuret kulttuurialueet ovat olleet kanssakäymisissä, -
niin Israel on ollut aina matkareitin varrella.
Israel on asetettu maailman keskipisteeseen, -
varsin näkyvään paikkaan. Siellä se on tänäkin päivänä.
Ajattele, kuinka usein kuulemme uutisoinnissa sen tapahtumista.
Kun tarkastellaan Jesajan kirjan lukuja 13-23, -
siellä kuvataan ensisijaisesti -
Jesajan ajan historiallista ja maailmanpoliittista tilannetta.
Siellä on profetioita kansoille ja alueille.
Tutkitaan tarkemmin Jesajan kautta tulleita ennustuksia -
ja huomioidaan usein toistuva ilmaisu 'sinä päivänä' -
ja puheet Herran fyysisestä läsnäolosta.
Silloin havaitsemme, että Jesajan profetiat ulottuvat -
paljon pidemmälle, aina viimeisiin aikoihin asti.
Siellä oman sanansa saavat Babylon ja Egypti, Assyria ja Filistea, -
Moab, Edom, Arabia, Jerusalem myös, Etiopia ja Tyyro.
Voimme ajatella tilanteita Jesajan aikana ja vähän hänen jälkeensä, -
mutta mielenkiintoista on ajatella tilanteita meidän päivinämme -
ja sitä, mitä tapahtuukaan tästä eteenpäin.
Sitten vielä nämä erityispiirteet.
Siellä on sanaa Egyptille ja Syyrialle jne., -
puhutaan taisteluista näiden kansojen välillä ja keskellä, -
niin siellä on sellainen raamatullinen ajatus.
Voisi oikeastaan käyttää termiä 'Ismaelin pojat'.
Jo Mooseksen kirjoissa kerrotaan heidän keskinäisistä riidoistaan.
Kun ajattelemme nykyislamilaista maailmaa ja todellisuutta siellä, -
kuinka se on jakautunut shiioihin ja sunneihin, -
kahteen keskeiseen uskonsuuntaan, joiden välillä on vahva jännite -
ja jatkuva riitaisuus ja sodankäynti.
Elämme nykymaailman tilanteiden ja uutisotsikoiden keskellä.
Mitä tapahtuu Turkissa, Syyriassa, Irakissa ja Iranissa, -
Persianlahdella, Saudi-Arabiassa jne.
On hyvä tiedostaa tämä, ymmärtää sunnilaisuutta, shiialaisuutta.
Ne ovat islamin kaksi pääsuuntausta.
Sunnit kannattavat profeetta Muhammedin seuraajien valtaa.
Shiiat taas profeetan sukulaisten valtaa.
Ero on suurelta osin uskon rakenteissa.
Shiiaenemmistö on vain Iranissa, Irakissa, Azerbaidzanissa -
ja Bahrainissa. Suurin osa maailman shiioista asuu Iranissa.
Ajattele tämän päivän uutisotsikoita. Iran on siellä keskiössä.
Kun lähdemme Jesajan kirjaa tarkastelemaan, -
katsopa sitä sillä silmällä, mitä Jesaja puhuu siitä, -
mitä jo nyt meidän aikanamme tapahtuu.
Meitä saattavat huolestuttaa nämä monet uutiset.
Nytkin puhutaan Lähi-idän sodanuhkasta.
Kuinka se on kuin ruutitynnyri. Missä on meidän turvamme?
Missä on Israelin turva? Siitä Jesaja puhuu kehotuksen sanoja.
Profeettojen tehtävä oli muistuttaa Israelia, -
että sen ainoa turva on elävässä Jumalassa, -
ei liittoumissa eikä epäjumalissa.
Kuinka tämä ymmärretään meidän aikanamme?
Kuinka ymmärretään, missä on Suomen turva?
Ihan jos historiallisesti ajattelee, -
Jesaja profetoi keskeisesti kuninkaiden -
Ussian, Jotamin, Ahasin ja Hiskian aikana.
Vielä Manassenkin aikana hän eli.
Tarkastellaan näitten kuninkaitten valtakautta, -
kuka kuninkaista turvasi Jumalaan.
Historiakirjoista tiedämme, että se Juudan kuningas voitti viholliset.
Kuka taas palvoi epäjumalia, hän kärsi tappioita.
Ihan Raamatun perustieto ja historian perustieto yhdistettynä -
on jo meille vahvaa puhetta siitä, että Jumalan Sana on totta.
"Kun on turva Jumalassa, turvassa on paremmassa."
Epäjumalissa ei ole mitään turvaa.
Nyt luemme Jesajan kirjan luvusta 13: "Ennussana Babylonista.
Tämän sai näyssä Jesaja, Amosin poika.
Pystyttäkää paljaalle vuorenlaelle merkkiviiri, -
korottakaa äänenne, huutakaa sotureille, -
viittokaa heitä käymään sisälle ylhäisten porteista. Minä, Herra, -
olen antanut käskyn sotureille, jotka ovat minulle pyhitetyt, -
vihani aseiksi olen kutsunut omat sankarini."
Herra siis sanoo käyttävänsä toisia kansoja Israelin kurittamiseen, -
mutta tuomitsee vallastaan ylpistyvät kansat.
Tällä tavoin tässä lukemamme vahvat sanat -
tuntuvat ensin ikään kuin uhkasanoilta Israelille, -
mutta ne sisältävät myös lohdutusta.
Jumala kurittaa, mutta asettaa kuritukselleen rajat.
Kurittajien ei pidä ylpistyä Jumalan niille antamasta vallasta.
Mielenkiintoinen näkökulma.
Jesajan puhe jatkuu: "Herran päivä tulee ankarana..."
"Minä, Herra, vaadin maailman tilille pahuudestaan -
ja jumalattomat synneistään. Minä teen lopun -
röyhkeiden ylimielisyydestä, painan maahan -
väkivaltaisten ylpeyden..."
Rajuja sanoja, mutta ajattelepas meidän aikamme tilannetta.
Kuinka paljon me koemme uhkakuvina ne seikat, -
mitä liitetään Venäjään tänä päivänä -
tai Kiinaan tai Pohjois-Koreaan, esim. Iraniin.
Kuinka siellä on suuria, pelottavia puheita, -
uhmapuheita, sodanuhkapuheita.
Pieni ihminen pelkää näitä kuullessaan.
Ja nyt Jumala puhuu. Hän on Kaikkivaltias.
Hän tekee lopun röyhkeiden ylimielisyydestä.
Tässä on suoraa puhetta meille, jotka ehkä olemme peloissamme -
maailman uutisista. Tässä on vielä vahvempi uutinen meille.
Ilmoittaessaan lähitulevaisuudesta profeetta Jesaja puhuu samalla -
Herran päivästä eli aikojen lopulla tulevasta -
kaikkien kansojen tuomiosta.
Nyt voisimme verrata näitä ilmoituksia siihen, -
mitä meille kerrotaan evankeliumissa Matteuksen mukaan luvussa 24.
Tässä on kyseessä oikeuden- mukaisuuden toteutuminen.
Viimeinen tuomio on vapauttava tuomio Jeesukseen turvanneille.
Tämä on nyt hyvä pitää mielessä.
Tässä olemme nyt kaiken oikeuden- mukaisuuden toteutumisen ytimessä.
Valitse oikein puolesi. Tunne Hänet, jossa turvasi on.
Näitä puhutaan vahvojen tilanteiden keskellä.
Meidän aikanamme Kiina on nouseva suurvalta.
Venäjä on suurvaltojen joukossa, Yhdysvallat ja ketä siellä onkaan.
Pienet maat, kuten Suomi, tuntevat hyvinkin itsensä pieneksi.
Niin oli Jesajan aikana. Juuda oli pieni valtio verrattuna -
esim. Assyriaan, Egyptiin tai Babyloniaan.
Mitä Jesaja puhui? Hän sanoi mm. näin: -
"Niin käy Babylonin, kuningaskuntien kruunun, -
kaldealaisten ylpeyden ja ihmeen, kuten kävi Sodoman ja Gomorran, -
jotka Jumala pyyhkäisi pois.
Koskaan siellä ei asuta, se jää autioksi polvesta polveen.
Ei arabi pystytä sinne telttaansa,
ei yksikään paimen lepuuta siellä laumaansa."
Tässä on ennustus Babylonin kaupungin pysyvästä autioitumisesta, -
joka on totta tänäkin päivänä.
Edes arabipaimenet eivät mielellään oleile siellä -
eivätkä arkeologitkaan - muutamia poikkeuksia lukuun ottamatta.
Persian kuningas Kserkses hävitti Babylonin kaupungin totaalisesti -
vuonna 478 eKr, minkä jälkeen alue autioitui -
ja on autio tänäkin päivänä.
Jotain matkailukohdeosiota sinne on pystytetty. Muuten alue on autio.
Ajattele, jos joku sanoisi tällaisia Jesajan kaltaisia sanoja -
tänä päivänä esim. New Yorkista, Moskovasta tai Pekingistä.
Tilannetta voi verrata aivan tähän, -
mitä se oli Jesajan aikana. Tällaisia sanoja Jesaja puhuu.
Ajattelepas tapahtumia, joita on meidän aikanamme tapahtunut -
esim. viimeisen 10 vuoden aikana.
Mikä on syvempi viesti liittyen Babyloniin?
Raamatun tausta on siellä Baabelin tornin rakentamisessa.
Kuinka siitä alueesta tuli jo silloin epäjumalanpalvonnan keskus.
Sitä se oli Babylonian valtakunnan aikana 600-500-luvulla eKr.
Mitä oli meillä uutisotsikoissa muutama vuosi sitten vahvasti, -
kun Isis-järjestö nousi esille? Isis-järjestö piirteli karttoja, -
mikä on heidän tulevan valtakuntansa alue.
Hyvin sattuivat samoille kohdille ne ydinalueet, -
kuin oli muinaisen Babylonian valtakunnan ydinalue.
Raamattu puhuu myös henkivalloista. Voi aivan ajatella, -
että tässä on Babylonin henkivalta, joka myös maantieteellisesti -
pitää sijansa sillä alueella aiheuttaen -
jatkuvia sotia ja konflikteja ja vallanhalua.
Raamattu puhuu meille totuutta enemmän kuin ymmärrämmekään.
Sitten on Jesajan kirjan luku 14, joka on otsikoitukin -
Pilkkalaulu Babylonin kuninkaan kukistumisesta.
Siellä on jakeessa 12 mainittu: -
"Voi, sinä putosit taivaalta, sinä Kointähti, sarastuksen poika!
Alas maahan sinut survaistiin, sinä kansojen kukistaja."
Tässä on puhe jostain enemmästä kuin vain Babylonin hallitsijasta.
Tämä on pilkkalaulu Babylonille, joka voidaan tulkita myös -
ennussanaksi saatanan ulos- heittämiseksi taivaasta.
Ilmestyskirjan luvussa 12 sanotaan myös näin: "Tuo suuri lohikäärme, -
jota kutsutaan paholaiseksi ja saatanaksi, syöstiin maan päälle."
Raamattu puhuu tässä siis pahan todellisuudesta, -
joka osin ilmenee käsitteessä Babylon.
Jesajan sanoilla on siis todellakin syvempi merkitys, -
kuin vain hänen aikanaan olleet valtakunnat ja kaupungit.
Sitten luvussa 14 puhutaan Assyrian armeijan tuhosta.
Assyria oli aikansa suurvaltoja.
Sillä oli hyvin pelottava ja voimakas armeija.
Luvussa 14 jakeesta 24 eteenpäin sanotaan: -
"Näin on Herra Sebaot vannonut: - Mitä minä suunnittelen, -
se toteutuu, mitä minä päätän, se tapahtuu.
Olen päättänyt tuhota Assyrian omassa maassani.
Omilla vuorillani minä poljen sen murskaksi, -
ja ies heltiää Israelin hartioilta -
ja valjaat sen olkapäiltä."
Ajattele, jos nykyään puhuttaisiin näin esim. Kiinan armeijasta.
Kuka sitä sanaa voisi uskoa?
Ja samalla pienestä Israelista.
Historiassa tämä on tapahtunut tosiasia. Jumala toteutti sanansa.
Jesajan kirjan luvussa 37 kerrotaan se, -
ja myös tietyissä muissa historia- kirjoissa.
Jesaja kertoo sen, niin kuin se tapahtui.
Herran enkeli löi yöllä assyrialaisten leirissä kuoliaaksi -
185 000 sotilasta.
Ymmärrämmehän, millainen turva meillä on Jumalassa, -
kunhan vain pysymme Hänessä ja Hänen Sanassaan.
Luvuissa 15 ja 16 kerrotaan Moabin tuhosta.
Luvussa 16 jakeesta 13 alkaen sanotaan näin: -
"Tämän Herra on jo puhunut Moabista. Nyt hän sanoo vielä näin: -
'Kolmessa vuodessa - laskettuna tarkalleen -
kuin palkkasoturin päivät - Moabin mahti katoaa, -
sen väki vähenee olemattomiin, ja jäljelle jää -
vain arvoton, mitätön ripe.'"
Näin puhutaan valtakunnasta, -
joka oli yksi vahva valtakunta Jesajan aikana Juudaankin verrattuna.
Kullekin kansalle tulee tuomio sen syntimäärän täyttyessä.
Moab tuhottiin. Se lakkasi olemasta valtio Persian vallan aikana.
Siis ajattele tämänkin päivän maailmanpoliittisia tilanteita -
ja sitten ajatellaan, että ihmiset tässä nyt päättävät, mitä tehdään.
Jumala on Hän, joka päättää.
Miten on kansojen laita tänään?
Missä on Moab? Ei sitä ole. Ei ole Edomia sellaisenaan.
Ei ole Assyriaa, ei Babyloniaa sellaisinaan.
Entä Israel? Se on olemassa tänäkin päivänä.
Entä Jerusalem? Se kukoistaa nykyäänkin, Israelin pääkaupunki.
Sakariaan kirjassa Herra sanoo:
"Joka koskee minun kansaani, se koskee minun silmäterääni."
Herran sanat ovat todet. Kuulkaamme niitä ja toimikaamme -
itsekin niiden mukaan. Rukoilkaamme rauhaa Jerusalemille.
Luvussa 17 puhutaan rangaistuksesta Syyrialle ja Israelille.
"Näin käy. Damaskos ei enää ole kaupunki, -
siitä on tullut rauniokasa."
Vahva sana. (Jes. 17:1)
Ajattele tätä päivää! Ajattele uutisotsikoita viime vuosilta!
Damaskos on tuhansia vuosia vanha. Hyvin vanha kaupunki, -
joka on kukoistanut siis tuhansia vuosia.
Aivan viime vuosina se on ollut taistelujen kohde.
Tuleeko se olemaan sitä vielä enemmänkin?
Vielä ei ole tämä profetia kokonaan toteutunut.
"Sinä päivänä ihmisten silmät etsivät sitä, joka hänet on luonut,
kohti Israelin Pyhää kääntyy hänen katseensa.
Ei hän enää käännä katsettaan alttareihin. omiin luomuksiinsa, -
sormiensa töihin. ei aserapaaluihin, ei suitsutusalttareihin.
Sinä päivänä teidän lujat kaupunkinne jäävät autioiksi..."
"Sillä sinä, Israel, olet unohtanut Jumalasi, joka sinut pelastaa, -
et ole muistanut turvakalliotasi."
Kehotuksen sana tulee myös Israelille. Se tulee myös meille.
Tarvitseeko ihmisen nähdä, mihin epäjumalat johtavat hänet, -
ennen kuin hänen sydämensä kääntyy Pyhää kohti?
Nyt menemme näihin rohkaisun sanoihin.
Luvussa 25 on Vapautetun kiitoslaulu.
"Herra, sinä olet minun Jumalani! Sinun korkeuttasi laulan, -
sinun nimeäsi ylistän, sillä sinä toteutit ihmeellisen suunnitelman, -
kaukaa harkitun, varman ja luotettavan."
"Sinä olit turvapaikka heikolle, -
pakopaikka kurjalle vaikeuksien aikana..."
"Kuolema on nielty ainiaaksi.
Herra Jumala pyyhkii kaikkien kasvoilta kyyneleet -
ja vapauttaa kansansa alennuksesta ja häpeästä kaikkialla maan päällä.
Näin on Herra puhunut."
Vahvojen varoitusten jälkeen tulee vahva rohkaisun sana -
ajasta, jolloin kaikkien katse kääntyy Israelin Pyhään, Israelin Jumalaan.
Ystävä hyvä, jos sinua pelottavat tämän ajan maailman tapahtumat, -
käännä katseesi Raamatun Sanaan. Anna sen rohkaista sinua.
Kaikki on lopulta Jumalan käsissä.
Luvussa 26 rohkaisu jatkuu: -
"Sinä päivänä lauletaan Juudan maassa tämä laulu:
Meillä on vahva kaupunki, pelastuksen hän asettaa muuriksi -
ja varustukseksi. Avatkaa portit vanhurskaan kansan käydä sisälle, -
joka uskollisena pysyy.
Vakaamieliselle sinä talletat rauhan, rauhan, -
sillä hän turvaa sinuun. Turvatkaa Herraan ainiaan, -
sillä Herra, Herra on iankaikkinen kallio."
Missä muualla voimme nähdä tämänkaltaista rohkaisun sanaa?
Luvuissa 1-12 on ollut esillä valitun kansan tilanne ja tulevaisuus.
Luvuissa 13-23 on ennussanoja ympäröiville alueille -
ja sanaa lähitulevaisuudesta.
Luvuissa 24-27 on esillä koko maailmankaikkeus -
aikojen loppuun saakka. Tämän kaiken Jumala kertoo meille.
Haluammehan sitä kuulla?
Luvuissa 28-39 näköala palaa jälleen Israeliin.
Siellä on lausumia Samariasta ja Jerusalemista -
ja myös kuningas Hiskian ajan tapahtumia.
Osiota kutsutaan nimellä Siionin kirja, -
siis luvut 28-35.
Ne ovat vahvoja lohdutuksen sanoja Siionille eli Israelille.
Ne ovat samalla väkeviä lohdutuksen sanoja meille.
Luvussa 28 on mielenkiintoinen profetian sana.
Jae 12: " - Tässä on lepopaikka. Sallikaa väsyneiden hengähtää, -
täällä on lepo ja virvoitus."
Profeetta Jeremialla on jotain samaa (Jer. 31:25): -
"Sillä minä virvoitan väsyneen sielun, ja jokaisen nääntyvän -
sielun minä ravitsen." Kun avaamme UT:n -
kohdasta Matt. 11:28 -
luemme näiden profetian sanojen täyttymyksen.
Siinä Jeesus sanoo meille:
"Tulkaa minun luokseni, kaikki te työn ja kuormien uuvuttamat.
Minä annan teille levon."
Ystävä hyvä, jos elämässäsi on nyt raskas vaihe, -
jos sinua uuvuttavat sairaudet tai monet elämän huolet, -
ihmissuhdevaikeudet, taloudelliset ongelmat, mitä ne ovatkaan, -
ymmärrä se, että Jeesuksessa on lepopaikka sinullekin.
Hän kutsuu sinua yhteyteensä nytkin.
Haluan rukoilla sinun puolestasi ja siunata sinua.
Kiitos, Herra Jeesus, näet ystävän, jolla on elämässä vaikea hetki.
Uupumus painaa päälle, väsymys valtaa alaa, epätoivokin.
Kiitos, Jeesus, Sinun sanasi ovat todet ja vakaat.
Ota, Jeesus, syliisi tämä ystävä, jolla on nyt vaikeaa, -
jolla on sairautta, tuskaa.
Jeesus, kanna Sinä. Anna Sinä lepo.
Jeesuksen nimessä siunaan sinua. Aamen.
Tekstitys: Tuula-Riitta Virrankare
Kiitos, että olet seurannut Jesajan kirjan ohjelmasarjaa!
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukoustukeasi ja taloudellista tukeasi.
Voit osoittaa taloudellista tukea soittamalla ruudun puhelinnumeroon.
Voit myös lahjoittaa summan pankkitilille.
Tilinumero ja viitenumero näkyvät ruudussa.
Kiitos tuestasi! Jumalan siunausta sinulle!